GiliGold/VAD_KnessetCorpus huggingface dataset:
<איתמר גרוטו: זה כבר נושא אחד שאני כבר זמן מנסה לקדם אותו, צריך פשוט לראות שהמערכת מתאימה לתת את זה באופן אוטומטי, את זה אנחנו צריכים לבדוק.
<איתמר גרוטו: ככל שהמערכת יכולה לעשות את זה, אז בסוף זה - - -
<איתמר גרוטו: מה זה אוטומטית?
<איתמר גרוטו: אוטומטית זה ללא יד אדם - - -
תמר זנדברג: רגע, אז עכשיו אנחנו במרוץ סמכויות.
תמר זנדברג: מצד אחד יש לנו את הרפורמה שמתקדמת, ועוד רבעון, בך הכל דחינו בחודשיים.
תמר זנדברג: מצד שני, אתה עכשיו מפתח מערכת חדשה לגמרי למסלול חדש, שאתה עוד לא יודע איך תעבוד.
<איתמר גרוטו: אני רוצה שהארכת הרישיון תהיה באופן אוטומטי.
<איתמר גרוטו: אם זה לא מוצא חן בעיניכם, אז אני לא אעשה את זה.
תמר זנדברג: זה מוצא חן בעינינו מאוד, אנחנו מבקשים את זה שנתיים ואתם כל הזמן מסבירים לנו למה לא.
תמר זנדברג: אז עברנו לבקש את ההסמכה ישירות – את הרישיון על ידי הרופא, עכשיו אתה מסביר לנו למה זה לא.
<איתמר גרוטו: בסופו של יום, עם כל הכבוד, אנחנו מנהלים את זה.
<איתמר גרוטו: משרד הבריאות הוא גוף הביצוע, אנחנו מנהלים את זה.
<איתמר גרוטו: אם יש לכם ביקורת עלינו, אתם יכולים לבקר אותנו, אבל לא להכתיב לכם מדיניות.
תמר זנדברג: הלוואי שהיינו יכולים להכתיב לכם מדיניות, כמו שאתה רואה, גם דברים שאתם מבטיחים לנו שתעשו, אחרי זה מסתבר שלא קורים.
<איתמר גרוטו: תראי, יש לנו – אני באמת מקדם, חוץ מהדבר הזה אני עד לעוד כמה רפורמות שמתקדמות במערכת הבריאות.
<איתמר גרוטו: זן הרפורמה שמתקדמת הכי מהר שאני מכיר.
<איתמר גרוטו: זה היכולות של – אני לא בטוח שבעולם יש יכולות להתקדם יותר מהר.
<איתמר גרוטו: אנחנו באנו עם משהו חדשני, יש פה- - -
תמר זנדברג: פרופסור גרוטו, זה המנדט של הוועדה שלנו.
תמר זנדברג: אנחנו לא יודעים מה קורה ברפורמות אחרות, בוועדות אחרות, הכל בסדר.
תמר זנדברג: אני עכשיו שואלת: מה נעשה עם הבירוקרטיה הזאת שיש לנו – הייתה לנו דרך מאוד משמעותית, שזה אומר להנפיק את הרישיון ישירות על ידי הרופאים.
תמר זנדברג: אז כרגע אתה אומר שאתם לא מעוניינים לעשות את זה, וזאת תשובה סופית עד שזה לא יונפק בבתי המרקחת.
תמר זנדברג: במקום זה, אתה עכשיו מדווח לנו שאתם תלכו למסלול אוטומטי למחדשי רישיונות.
תמר זנדברג: איפה זה עומד?
תמר זנדברג: תוך כמה זמן זה צפוי להתקיים?
<איתמר גרוטו: יובל, אתה יכול להאריך מה נדרש בדיוק בשביל זה?
<יובל לנדשפט: אני לא יכול לעשות את זה עכשיו.
<יובל לנדשפט: אנחנו התחלנו לדבר על זה, יש לנו מספר אופנים.
<יובל לנדשפט: אני לא יודע בדיוק איך לעשות את המסלול האוטומטי, כיוון שאחרת כל בקשה דינה להיבחן על ידי רופא.
<יובל לנדשפט: אחרת ילך החולה לבית המרקחת ויקנה את זה כ-OCT, או שילך למגדל ויקנה את זה כ-OTC.
<איתמר גרוטו: בסדר, אבל יכול להיות שבמערכת אפשר לשים לזה אינדיקציה- - -
<יובל לנדשפט: אבל יש – התחלנו לדבר על כמה אפשרויות, עוד לא הסתכם הדיון.
<יובל לנדשפט: אנחנו נמצא את האופציה ונודיע.
<איתמר גרוטו: אנחנו נודיע לכם תוך - - -
<איתמר גרוטו: תוך שבוע, עשרה ימים נגיד.
<איתמר גרוטו: נודיע לכם איך אנחנו מתכוונים לעשות את זה, ואז לקבוע לכם גם לו"ז.
<איתמר גרוטו: אני לא רוצה כרגע להתחייב על לו"ז בלי שאנחנו בודקים את הנושא.
תמר זנדברג: הוועדה מבקשת עד סוף חודש דצמבר ממשרד הבריאות, להעביר אלינו דיווח בעניין התקדמות האישור האוטומטי למחדשים רישיונות.
תמר זנדברג: בואו נתקדם לנושא שעליו נקבעה הישיבה הזו, שזה הצד של – לא הצד של המטופלים והרופאים, אלא צד המגדלים והמשווקים.
תמר זנדברג: מה אתם יכולים לדווח לנו בתחום הזה?
תמר זנדברג: איפה עומדים?
תמר זנדברג: כמה בקשות הוגשו?
תמר זנדברג: כמה רישיונות הונפקו?
תמר זנדברג: כמה אנשים התחילו את התהליך?
תמר זנדברג: איזה בדיקות אתם עושים מולם?
תמר זנדברג: מה לוח הזמנים הצפוי?
תמר זנדברג: איפה עומד כל הדבר הזה?
<איתמר גרוטו: אני חושב שעדיף שיובל ידווח באופן מלא ומפורט.
<יובל לנדשפט: אחד, בפתח דבריי אציין, כי הרפורמה, למרות מה שכבוד ראש הוועדה חושבת, מתקדמת בצורה - - -
<איתמר גרוטו: עזוב, לא צריך.
<איתמר גרוטו: אמרתי את זה, אין מה לחזור.
<יובל לנדשפט: שנית, עודכנו כלל הנהלים, החל מהדרישות – יש עדכוני אוקטובר 2017 ודצמבר 2017, לנהלים שהם ל-GMP, ל-GMP ול-GBP, יצא ממש השבוע, שהוא כבר מפרט את נהלי הניפוק.
<יובל לנדשפט: לא היה קל להגיע לנהלי ניפוק, זה לא – גם לכך היו התנגדויות מאגף ה- - -
תמר זנדברג: מה זה אומר נהלי הניפוק האלה?
תמר זנדברג: מה כל אחד מהם אומר?
<יובל לנדשפט: זה מסביר בדיוק את כל הנהלים, איך כל השרשרת עד סופה תדע להסתכם.
<יובל לנדשפט: אם מישהו זוכר, באחת הוועדות אמרנו שעדיין אנחנו לא סגורים על האופן שבו הקנאביס ינופק, מול אגף הרוקחות, איך יישמר, האם בספר סמים כזה או אחר.
<יובל לנדשפט: נסגרו כבר כל הדברים, והיום השרשרת היא רדוקה כולה עד שלב המסירה של הקנאביס למטופל.
<יובל לנדשפט: הכל כתוב, זו טכניקת רוקחות, שהפכנו אותה לפשוטה ולא מסובכת.
תמר זנדברג: אוקי, אז שוב, אנחנו גורם ציבורי, אנחנו לא אלה שקוראים את הנהלים.
תמר זנדברג: יש כאן כאלה שכן, הם תכף ידברו.
תמר זנדברג: אני רק שואלת: תן לנו בשפה פשוטה, לציבור הרחב, מה כולל התהליך הזה?
<יובל לנדשפט: התהליך כולל שחולה ילך לרופא, כשיהיה אפשר, כשיחל המהלך.
<יובל לנדשפט: הרופא יבדוק אותו.
<יובל לנדשפט: אם זה רופא שהוכשר – דיברנו היום עם הקופות, אם תרצי לשאול תשאלי מה דעת הקופות, כי שם זה עוד לא פשוט.
תמר זנדברג: כן, קופות החולים – ההתנגדות שלהם, או לא התנגדות, העמדה שלהם ידועה - - -
<יובל לנדשפט: אם זה רופא שלא הוכשר ולא הוסמך, אז הוא ממלא המלצה ושולח ליק"ר בדרך הרגילה.
<יובל לנדשפט: אם זה רופא שהוסמך, הוא מדפיס רישיון ועוד X פקודות ניפוק, נקרא להם – פקודות מסירה, סליחה, לא ניפוק, פקודות מסירה למטופל.
<יובל לנדשפט: עם זה המטופל ניגש לבית המרקחת.
<יובל לנדשפט: המטופל בבית המרקחת – התחלנו כבר קורסים גם לרוקחים, הקורס הראשון עתיד להסתיים בעוד שני מפגשים, הקורס השני כבר כולו מלא, שלישי ורביעי זה עם האוניברסיטה העברית.
תמר זנדברג: שמי - - -
<יובל לנדשפט: בית הספר לרוקחות של האוניברסיטה העברית, בית הספר לרוקחות של היחידה ללימודי המשך, סליחה.
תמר זנדברג: כלומר, זה רוקחים בתהליך ההכשרה שלהם.
תמר זנדברג: מה לגבי בתי מרקחת קיימים?
תמר זנדברג: דיווחתם באחת הישיבות שיש איזשהו קשר עם סופר פארם.
<יובל לנדשפט: שניה רגע, אני אומר מה נעשה כדי להשלים את המערכת, כדי שהיא תפעל כולה כמקשה משומנת אחת.
<יובל לנדשפט: התחילו קורסים לרוקחים ואנשי מקצועות הרפואה, קורס ראשון עתיד להסתיים.
<יובל לנדשפט: הקורס השני עתיד להתחיל במהלך ינואר, ביחידה ללימודי המשך של בית הספר לרוקחות באוניברסיטת באר שבע, גם עתידה לצאת בקורס.
<יובל לנדשפט: לאחרונה קיבלנו פניה גם מבית הספר לרפואה של הטכניון, שגם הוא יתחיל בקורס לרוקחים ואנשי מקצועות הרפואה, כך שהשלמנו פריסה.
<יובל לנדשפט: אנחנו מזמינים עדיין את כל בתי הספר לרפואה להרים גם את הכפפה וליזום קורסים לרוקחים ואנשי מקצועות הרפואה, על מנת שיוכלו לעסוק בתחום.
<יובל לנדשפט: שנית, השלמנו את כל מערך הנהלים, כך שחולה יוכל ללכת לרופא ולהיבדק.
<יובל לנדשפט: אם זה רופא שלא עבר את ההכשרה, אמרנו לשלוח ליק"ר.
<יובל לנדשפט: אם זה רופא שעבר את ההכשרה, להנפיק לו את אותו רישיון ופקודות ניפוק, ואיתם לגשת לבית המרקחת.
<יובל לנדשפט: בבית המרקחת יחכה לו מוצר ברמת medical grade, שלכך נדרש, קודם כל, גידול ב – החל מחוות ריבוי, של קווים אדירים.
<יובל לנדשפט: זאת אומרת, אחידים, זניים או בלנדיים, ברור מה אני אומר?
<יובל לנדשפט: זניים זה חד זני, או בלנדיים, שיוכלו – משם זה יועבר ל – זה ייוצר בתנאי איכות של GAP.
<יובל לנדשפט: זה יועבר לבית החרושת, למפעל – מפעל מוצרי קנאביס שייוצר ברמת GMP, גם הנוהל הזה עבר עדכונים לאחרונה, בעקבות הערות שקיבלנו גם מהמכון לביקורת ותקינה של חומרים ברפואה, גם כתוצאה שלמדנו עוד דברים על כך, וגם בגלל שהיו טעויות בנוהל הזה: כתיב, כתב ומספרים.
<יובל לנדשפט: משם המוצר יעבור לבית המסחר, שהוא למעשה המחסן, ומשם ינופק לבתי המרקחת – יסופק לבתי המרקחת, שהם יעשו את המסירה, את אותה פקודת ניפוק, מול אותו מרשם.
<יובל לנדשפט: המערכת, התוכנה כבר קיימת, אנחנו פתחנו את ה-plug in, את אותו פרוטוקול התחברות.
<יובל לנדשפט: עד כה הרימו את הכפפה רשת סופרפארם, מחלקת המחשוב שלהם.
<יובל לנדשפט: מיקי, שהיה בהתאחדות הרוקחים, עזר לנו מאוד מול ירפ"א.
<יובל לנדשפט: זה היה ממש בשבוע שעבר, גם כבר נכנסו פנימה והרימו את הכפפה, והם עובדים במרץ על פרוטוקול ההתחברות, על מנת שהמרשם הזה – הוא למעשה מרשם – זה לא בענן, אבל זה מרשם אלקטרוני.
<יובל לנדשפט: כשהרופא לוחץ אנטר, הוא עולה אלקטרונית והחולה חופשי ללכת לכל בית מרקחת שהוא רוצה, סופרפארם, בית מרקחת פרטי, כל בית מרקחת שאושר לניפוק מוצרי קנאביס.
תמר זנדברג: נגיד, סתם, התהליך מול סופרפארם, שזו רשת גדולה, ומן הסתם הרבה אנשים – זה נמצא בכל מקום, והרבה ילכו בסופו של דבר.
תמר זנדברג: איפה – מה תהליך העבודה מולם?
<יובל לנדשפט: סופרפארם באמת מתקדמים כבר יותר מכולם, סופרפארם הגישו לנו – אני לא זוכר את המספר המדויק, יש לי פה – תכף אני אוכל לפתוח ולהקריא לכם את המספרים של - - -
תמר זנדברג: כמה סניפים?
<יובל לנדשפט: מדובר במאות.
תמר זנדברג: מאות סניפים בכל הארץ?
<יובל לנדשפט: לא, מאות יזמים שהגישו.
<יובל לנדשפט: לסופרפארם יש מספר עשרות, בסביבות ה-70, תכף אני אומר לכם.
תמר זנדברג: רגע, מה זאת אומרת מאות יזמים?
<יובל לנדשפט: מאות יזמים בכל תחומי העיסוק בקנאביס.
<יובל לנדשפט: גם גידול, גם ריבוי, גידול, ייצור- - -
תמר זנדברג: אוקי, אז רגע.
תמר זנדברג: תכף תפרט הכל – אני רק שואלת שניה על סופרפארם- - -
<יובל לנדשפט: עשרות סופר-פארמים, אם אני לא טועה בסביבות ה-70- - -
תמר זנדברג: כאשר סופרפארם, כרשת, מייצגת את כולם?
<יובל לנדשפט: לא, כל בית מרקחת צריך להגיש בקשה לחוד.
<יובל לנדשפט: הרשת ריכזה את כולם והגישה את כולם, הם עברו את הבדיקות הנדרשות על ידי משטרת ישראל- - -
תמר זנדברג: כל העשרות האלה.
<יובל לנדשפט: לא, רובם עברו, בחלקם היו התאמות.
<יובל לנדשפט: כנ"ל לגבי בתי מרקחת פרטיים.
תמר זנדברג: בכמה מהם היו התאמות ובכמה לא?
<יובל לנדשפט: אני לא זוכר, שניה, אני תכף אתן לך את המספרים.
<יובל לנדשפט: מתוך 96 בתי מרקחת, בסך הכל - - -
תמר זנדברג: של סופר פארם או סך הכל?
<יובל לנדשפט: לא, בסביבות ה-70 סופרפארם.
<יובל לנדשפט: 72 בתי מרקחת קיבלו כבר את האישורים הראשונים, והיתר נמצאים בהליכים.
תמר זנדברג: אוקי, זאת אומרת, מתוך 96 בתי מרקחת סך הכל שהגישו, 70 הם מהסופר פארם, וסך הכל מתוך ה-96, עד כה 72 קיבלו אישורים?
<יובל לנדשפט: 72 קיבלו כבר את האישורים הראשוניים, את הנפקת קוד עוסק ואישור ראשוני.
<יובל לנדשפט: כעת הם נמצאים בשלבים שונים, כל אחד, של ההתאמות הנדרשות לצורך הניפוק.
תמר זנדברג: כמה מתוך ה-72 האלה הם סניפים של סופרפארם?
<יובל לנדשפט: אני חושב שקצת פחות מ-40.
תמר זנדברג: מה עוד התהליך הזה כולל עד האישור הסופי, כביכול?
<יובל לנדשפט: אז הם צריכים לגשת, על פי מפת הדרכים, מה שצריכים בבתי המרקחת – בתי המרקחת צריכים לקבל אישור לרוקח האחראי מהרוקח המחוזי - - -
תמר זנדברג: אישור לרוקח האחראי מהרוקח המחוזי, אוקי, זאת אומרת הרוקח האחראי של בית המרקחת צריך לקבל אישור – והרוקח הזה הוא בסמכות משרד הבריאות.
<יובל לנדשפט: כן, הרוקח המחוזי.
<יובל לנדשפט: החזרנו גם את תחומי אחריותם בנושא הזה, כדי שלא יהיו יותר מידי בריקדות.
<יובל לנדשפט: לאחר מכן, לקבל את האישור – סליחה, אישור מהרוקח המחוזי הוא צריך לקבל שניים: אישור לרוקח האחראי ואישור ריהוט, זה נקרא.
<יובל לנדשפט: על פי חוק, כל כספת לקנאביס זה ריהוט.
<יובל לנדשפט: ברגע שקיבלו את זה, מגישים לנו את ה – ואישור אבטחה.
<יובל לנדשפט: זה מאתנו, מהמנב"ט שלנו, הוא עבר כמעט כבר בכולם.
<יובל לנדשפט: אין כמעט בתי מרקחת מתוך ה-72 שהשלימו את אישור הרוקח ואישור הריהוט.
<יובל לנדשפט: המנב"ט שלנו, למרות שהוא ממלא מקום מנב"ט, כי עוד אין לנו מנב"ט, כמו יתר התקנים שעוד אין לנו, אז הוא רץ מהר וכולם מאושרים.
<יובל לנדשפט: מבחינת התוכנה, סופרפארם כבר מחוברים לתוכנה.
<יובל לנדשפט: זאת אומרת, הם יודעים שבא אדם לבית המרקחת, מציג תעודת זהות, הם יודעים לשלוח לתוכנה ולקבל את הפרטים עליו.
<יובל לנדשפט: זה לא פרטים שמשודרים בכל בתי המרקחת בגלל סודיות רפואית, זה כשעושים שאילתה, מגיעים רק הפריטים הרלוונטיים לאותו - - -
תמר זנדברג: רק לקנאביס רפואי?
<יובל לנדשפט: רק לקנאביס, נכון.
תמר זנדברג: זאת אומרת, אתם – זו המערכת שהקמתם, זו אותה מערכת שנמצאת אצל הרופא?
<יובל לנדשפט: נכון, כן.
<יובל לנדשפט: היא מתממשקת לכל ממשק.
<יובל לנדשפט: היא דרך אגב מרמת המגדל, מרמת ה-DNA, לחוות הריבוי יש ממשקים למערכת, למגדלים יש ממשקים למערכת, לרופאים - - -
תמר זנדברג: וזה מגיע אליכם ליק"ר?
תמר זנדברג: אוקי, זאת אומרת שהרישיון מופיע שם, כשהונפק רישיון הוא מופיע כשאילתה שהרוקח יכול לאחזר.
תמר זנדברג: המטופל בא עם הרישיון לבית המרקחת, הוא סורק את זה - - -
<יובל לנדשפט: לא את הרישיון, הוא פשוט מקליד את תעודת הזהות שלו, ואז מופיע לו מה צריך להיות בפקודת הניפוק.
<יובל לנדשפט: למעשה, הנייר הוא מיותר לחלוטין, כי הנייר הוא מקור לזיוף, להעתקות, לשכפולים וכולי.
תמר זנדברג: מקבל אישור שאכן הונפק ה - - -
<יובל לנדשפט: אכן קיים במערכת, נקרא לזה בענן.
<יובל לנדשפט: זה לא ענן, כי זה שונה.
<יובל לנדשפט: קיימת במערכת פקודת המסירה, לא הניפוק הזו, והרוקח מנפק לו.
<יובל לנדשפט: ברגע שהוא לוחץ אנטר, מתבטלת ההנחיה - - -
תמר זנדברג: ואז אם הוא בא עוד פעם עם אותה תעודת זהות, הוא כבר מקבל שהוא - - -
<יובל לנדשפט: הדף לא משנה, מה שמשנה זה המידע ה - - -
תמר זנדברג: יובל, אני שנייה עוצרת אותך.
תמר זנדברג: פרופסור גרוטו, ננצל את ההזדמנות שאתה פה, למה שנקרא off topic.
תמר זנדברג: זה קשור אבל לא קשור.
תמר זנדברג: אנחנו כאן בוועדה עסקנו כמה פעמים בנושא מערכת כזאת לתרופות האופיאטיות.
תמר זנדברג: בגלל בעיות אחרות שיש לנו בנושא תרופות מרשם, שמשמשות שימוש יתר, שימוש לרעה, התמכרות וגם נמצאות בשווקי הסמים הלא חוקיים ברחובות וכולי.
תמר זנדברג: זה דבר דיי פשוט, כמו שאתה רואה, הנה אתם עושים את זה.
תמר זנדברג: דווקא בתרופות האופיאטיות שהן גם מסוכנות וגם ממכרות, אפילו יותר מקנאביס רפואי, זה דבר שמאוד נדרש ונחוץ.
תמר זנדברג: היו כבר בעבר – אני לא אלאה אותך בכל זה, אנחנו נשלח לך את השתלשלות העניינים.
תמר זנדברג: בעבר כבר הוחלט על פיילוט, הרשות למלחמה בסמים נתנה כסף, וזה דבר שתקוע, וחבל.
תמר זנדברג: בזול מאוד אפשר לעשות את זה- - -
<יובל לנדשפט: זה לא זול בכלל, זה מאוד יקר.
תמר זנדברג: יחסית, הכל יחסי.
<מיקי עופר: תמר, אני חייב להביע את הערכתי, גם ליובל וגם ליק"ר, שהצליחו בזמן מאוד קצר להרים את המערכת.
<מיקי עופר: אנחנו, גם את בעניין הזה, מדברים עם משרד הבריאות למעלה מ-10 שנים, את קראת לזה בר מצווה, כדי להקים את המערכת הזאת.
<מיקי עופר: זה נורא פשוט, ומשרד הבריאות תקוע עם זה.
<מיקי עופר: אני מאוד חושב שצריך לתת להם ציון לשבח שהצליחו להקים את המערכת הזאת.
<מיקי עופר: גם כל הדברים האחרים, זה לא פשוט הרגולציה.
<מיקי עופר: אני חושב שצריך לתת להם ציון לשבח.
תמר זנדברג: קיבלתם ציון לשבח, כל הכבוד על הקמת המערכת.
<יובל לנדשפט: אני מכיר את הנושא הזה כבר מהידע הכללי של המשרד.
<יובל לנדשפט: לא עסקתי בעניין הזה, אבל אני עכשיו - - -
תמר זנדברג: קיבלתי את ההערה.
תמר זנדברג: אנחנו בעקבות הישיבה הזאת, בנושא המערכת אנחנו נשלח אליכם, למנכ"ל ואליך, את השתלשלות העניינים בנושא המערכת האופיאטית, כולל ה-input של הרשות למלחמה בסמים, שנתנה כסף לנושא בזמנו, כולל הידע המקצועי שנצבר פה.
תמר זנדברג: זה דבר מאוד חשוב, הוא גם משלים לנושא הקנאביס הרפואי, כי אנחנו יודעים, אלף, שהתרופות האלה הן תחליפיות, הרבה פעמים, אחת לשנייה.
תמר זנדברג: בית, כי זה הרבה פעמים משמש לאותם סימפטומים של כאב, אז על מנת שאנחנו נראה חולה – אני מדברת עכשיו על מטופל, שמקבל את הטיפול הראוי שהוא צריך, שמגיע לו וגם שהכי יכול לו מהרופא, ולא שהתרופות האלה הופכות להיות סם, עובר לסוחר, בין אם כתוצאה משימוש במרשם ובין אם בשוק – שמענו כאן
תמר זנדברג: גם מהיחידה לפשע פרמצבטי אצלכם במשרד, איזה תפיסות של תרופות מרשם הם מוצאים בתפיסות סמים בתחנות המרכזיות וכל מיני.
<קריאה: בסדר, זה לא תמיד.
<מיקי עופר: זה הכל זיופים, מרשמים שמשכפלים ומעתיקים אותם, ואין - - -
תמר זנדברג: בסדר, אז אדרבא.
תמר זנדברג: אם לפי תעודת זהות, לפי מה שאתה אומר – אם לפי תעודת זהות תהיה חד ערכיות בין מרשם, מטופל וניפוק, אז זה יפתור הרבה מהעניין.
תמר זנדברג: אני סוגרת את הסוגריים, יחד עם הציון לשבח, ובבקשה.
<יובל לנדשפט: נמשיך.
<יובל לנדשפט: אם נגענו במערכת, אני רק אגיד שכשמערכת המחשוב הזאת תושלם – דרך אגב, מערכת המחשוב ברמה של הניפוק עובדת.
<יובל לנדשפט: רופא, מרשם – לא מרשם, פקודת ניפוק.
<יובל לנדשפט: נקרא לזה מרשם, תסלחו לי למהדרין.
תמר זנדברג: פקודת ניפוק זה רישיון, למעשה?
<יובל לנדשפט: לא, רישיון זה רישיון, כי הוא צריך ללכת איתו בכיס, אם חס וחלילה יבוא שוטר.
<קריאה: פקודת הניפוק זה במקום מרשם, זה לא מרשם כי זה לא תקופה.
תמר זנדברג: אבל במקום מרשם יש רישיון.
<קריאה: לא, רישיון זה רישיון - - -
תמר זנדברג: לא, אבל מה היום מנפיק – אתם היק"ר - - -
<יובל לנדשפט: היקר מנפיק רק רישיון לשימוש ואחזקה, ואז הולכים למגדל.
<יובל לנדשפט: כל חודש המגדל נותן את הכמות החודשית, מוכר, ושם חותמת מאחורה או - - -
תמר זנדברג: זאת אומרת, פקודת הניפוק הזאת זה משהו חדש עכשיו שנכנס ל - - -
<יובל לנדשפט: מנהל רישומים משלו, לפעמים הרישומים כפולים, לפעמים לא.
<יובל לנדשפט: כך תהיה מערכת ממוחשבת אחת, שהרופא מנפיק את הרישיון.
<יובל לנדשפט: הרישיון נשאר אצל המטופל, להראות שיש לו שימוש, כי הרי אנחנו פתחנו את השימוש לא רק בביתו.
<יובל לנדשפט: בנוסף, איקס פקודות ניפוק, פקודות מסירה – אגף הרוקחות לא מסכים שנשתמש במילה ניפוק.
<יובל לנדשפט: פקודות המסירה של הקנאביס הן חודשיות.
<יובל לנדשפט: למעשה הניירות האלה הם רק טובים כדי לשמור את הנייר הזה, ואחר כך בספר הסמים, שהוא גם כן – כבר הגענו להסכמות עם אגף רוקחות, יש ספר סמים נפרד.
<יובל לנדשפט: מיקי רוקח ואני מניח שיש כאן עוד, כי לנהל ספר סמים זה מורה גדול שיושב על כל רוקח, נכון?
<מיקי עופר: אמת, הכל ידני.
<יובל לנדשפט: לכן יהיה את הנייר הזה, והנייר ילך לספר הסמים, אני קורא לו ספר המכשפות הגדול.
<יובל לנדשפט: שם יכתבו מה שיכתבו, אבל הנייר הוא לא משנה.
<יובל לנדשפט: מה שמשנה - - -
<קריאה: יש ספר סמים לחוד?
<יובל לנדשפט: לחוד, נפרד.
<יובל לנדשפט: גם זה הישג.
<יובל לנדשפט: הוא נפרד לחלוטין לקנאביס.
<יובל לנדשפט: המטופל יקבל את מוצרי הקנאביס שלו וילך לביתו, אנחנו מקווים שיהיה בריא.
תמר זנדברג: עכשיו תעבור לשלבים האחרים.
תמר זנדברג: אמרת כמה מאות רישיונות בכל התהליכים, אז תפרט לנו כמה לגידול, כמה מפעל, כמה – את בתי המרקחת כבר אמרת, זה בשלב הסופי, ואת הרופאים אנחנו גם יודעים, זה השלב ההתחלתי.
תמר זנדברג: עכשיו בין לבין.
<יובל לנדשפט: הנה, אני רק אגדיל, כי הבאתי את הדפים, אבל הם נפלו לי מהגג של האוטו בחנייה.
תמר זנדברג: מה קרה להם?
<יובל לנדשפט: הבאתי שתי שקיות עם כל החומר, פשוט אני מגיע עם חומר.
<יובל לנדשפט: שמתי את זה על הגג של האוטו, נכנסתי לאוטו וזה התעופף.
<יובל לנדשפט: טל מאגף הסמים רץ כדי – מזל שהגעתי לפה כבר, מצא אותם.
<יובל לנדשפט: אז תודה.
<יובל לנדשפט: אז ככה, חוות ריבוי הגישו עד כה 252 לקבלת אישור ראשוני.
<יובל לנדשפט: קיבלו כבר אישור ראשוני 156 מתוכם.
תמר זנדברג: מה זה מצריך?
<יובל לנדשפט: חוות ריבוי, משתלה.
תמר זנדברג: לא, אבל מה זה הצריך?
תמר זנדברג: מה הצריך האישור הראשוני?
תמר זנדברג: כלומר, באיזה תנאי הוא - - -
<איתמר גרוטו: זה בעיקר בדיקת משטרה.
תמר זנדברג: רק בדיקת משטרה?
<יובל לנדשפט: צריך להציג את החברה, צריך להביא אישור על פי חוק המקרקעין, שהקרקע היא שלו וזו לא השתלטות על קרקע.
<יובל לנדשפט: צריך להביא - - -
תמר זנדברג: בשלב הזה יש איזושהי בדיקה כלכלית?
<יובל לנדשפט: סליחה?
תמר זנדברג: יש איזושהי בדיקה כלכלית בשלב הזה?
תמר זנדברג: אתם פה, אתם באישור הראשוני.
<יובל לנדשפט: זה כבר לפני שנה.
תמר זנדברג: אוקי, הלאה.
<יובל לנדשפט: אני חושב שאתם עם האישורים הראשונים.
<יובל לנדשפט: אחר כך חוות גידול הגישו 383, מתוכם עברו את הבדיקות כבר 242.
תמר זנדברג: שמה זה הבדיקה?
<יובל לנדשפט: אלה אותן בדיקות, זה שלב אלף במפת הדרכים.
תמר זנדברג: אז מה ההבדל בין חוות ריבוי לחוות גידול?
<יובל לנדשפט: ההבדל שחוות ריבוי זו משתלה, לשלב ה- seed to veg, והשלב השני, שלב הגידול, הוא שלב שנעשה בחוות גידול.
תמר זנדברג: כמה מה - - -
<יובל לנדשפט: כמו שנעשה ברוב התעשייה, גם בפלפלים יש משתלות שמייצרות את השתילונים ואחר כך שותלים.
<יובל לנדשפט: בדרך כלל זה ייעשה באותן מתחם.
<יובל לנדשפט: רוב אלה שהגישו לחברות גידול – סליחה, חלקם הגדול הגישו גם לחוות ריבוי.
תמר זנדברג: אוקי, אבל בכל זאת יש פה – אתה אומר שיש חפיפה בין ה-252 ל-383, אבל עדיין יש כאן למעלה מ100 פער.
<יובל לנדשפט: נכון, יש כאלה שרוצים רק לגדל, לא רוצים להרבות.
תמר זנדברג: כלומר, הם רוצים לקנות את הזרעים מה - - -
<יובל לנדשפט: הריבוי דורש טכניקה מסוימת, התמקצעות שונה.
<יובל לנדשפט: חלק מהחקלאים חושבים שיעשו את זה וחלקם לא.
<יובל לנדשפט: העובדה היא שבחקלאות המודרנית, גם בגידול מאוד שכיח כמו פלפל למשל, פעם חקלאים היו נוסעים ושמים את הזרעים, שותלים ואחר כך מדללים, ואחר כך התפתחו המשתלות.
<יובל לנדשפט: לא לכל חקלאי יש משתלה.
<קריאה: מצד שני יש כבר זרעים מיוצבים ומחירים שפויים לשתילים.
<יובל לנדשפט: לפלפל, נכון, בקנאביס עדיין אין זרעים מיוצבים.
<יובל לנדשפט: אנחנו מניחים שיום אחד גם זה יתפתח ויהיה.
<יובל לנדשפט: יש מספר קבוצות מחקר שעובדות על זה, על ייצוב של זרעים.
<יובל לנדשפט: הכוונה בייצוב זה ניקיון שלהם מבחינת וירוסים, שלא עושים השתנות ל-DNA, ניקוי ממחלות ושיהיה קו גנטי אחיד ויציב שלא נתון לשינויים, שתמיד ייצא אותו דבר.
<קריאה: ואז בעצם אפשר יהיה – זה ייתר את חוות הריבוי, פשוט יוכלו לזרוע - - -
<יובל לנדשפט: כשיהיה, נכון.
<יובל לנדשפט: אבל עדיין אין.
<יובל לנדשפט: אולי, לא בטוח, כיוון שגם אפילו בגידולים כמו למשל פלפל - - -
<קריאה: עזוב לא חשוב, אל תיכנס לזה, לא משנה.
<יובל לנדשפט: ואז הולכים ושמים את השתילון, שזה בדרך כלל בחוות בערבה.
<יובל לנדשפט: מפעלי ייצור הגישו 60 יזמים את הבקשות לשלב הראשון, מתוכם 29 קיבלו כבר אישורים ראשוניים.
<יובל לנדשפט: מתוכם 2 כבר הגישו את השלב השלישי, זאת אומרת עברו את האישור הראשוני והגיעו למצב של שלב שלישי, שהוא אחרי שהם הקימו מפעל, אחרי שהם עברו את בדיקות ה-GMP של המכון לביקורת ותקינה, שזה מה שאמרנו שוב פעם על ההתקדמות – להקים מפעל ברמה של GMP בעולם הנאור, לוקח בין שנתיים ל-5.
<יובל לנדשפט: זה מה שלוקח לחברה גדולה כמו טבע, רקח וכאלה לעשות.
<יובל לנדשפט: הנה, יש פה מישהו מהתעשייה הפרמצבטית.
<יובל לנדשפט: לחברות גדולות לוקח להקים מפעל ברמת GMP בממוצע 3 שנים.
<יובל לנדשפט: פה במהלך מהיר מאוד כבר שניים הקימו.
<יובל לנדשפט: דרך אגב, הן חברות באמת שמתעסקות בתחום הפרמצבטיקה.
תמר זנדברג: אתם - - -
<יובל לנדשפט: הם עברו את אישורי ה-GMP- - -
תמר זנדברג: בדרך?
<יובל לנדשפט: אין בדרך, יש להן מבדק.
<יובל לנדשפט: כבר יש תאריכי מבדקים, אבל הם עדיין לא בשניים האלה, יש שניים אחרים.
<יובל לנדשפט: אחד פורסם בתקשורת והשני עדיין לא.
תמר זנדברג: מי זה שפורסם?
<יובל לנדשפט: פנקסי.
תמר זנדברג: שזו חברה ש- - -
<יובל לנדשפט: פנקסי היא חברה פרמצבטית, היא מייצרת דרמפילרים, היא מייצרת תרופות - - -
<קריאה: איפה המפעל שלהם נמצא?
<יובל לנדשפט: המפעל שלהם נמצא בלוד.
תמר זנדברג: בעצם המפעל הקיים שהיה להם לייצור - - -
<יובל לנדשפט: לא, הם פתחו עוד מפעל - - -
תמר זנדברג: הקימו מפעל חדש?
<יובל לנדשפט: עוד מפעל – עוד קומה.
<יובל לנדשפט: כל המפעל הוא גם לפי הוראות הביטחון, חייב להיות כולו מוקף – הוא כולו בתוך כספת.
<יובל לנדשפט: על פי נהלי אבטחה שהם ב-GSP, כל הקירות מברזל.
תמר זנדברג: כמה מהמפעלים האלה, בוא נאמר מה-29, הם גם המגדלים?
<יובל לנדשפט: לא יודע לומר.
<יובל לנדשפט: אני מניח שלפחות חצי מתוכם הם גם – לא, זה לא נכון להגיד.
תמר זנדברג: אבל יש בהם?
<יובל לנדשפט: יש, יש בהם שהגישו לכל השרשרת.
תמר זנדברג: זאת אומרת, בעצם חקלאי שהיה לו שדה, וליד השדה אתם הקמתם - - -
<יובל לנדשפט: לא ליד השדה, אי אפשר לבנות מפעל תעשייתי על קרקע חקלאית.
<יובל לנדשפט: יש חוקי בנייה במדינה, אפשר באזור תעשייה ספיר- - -
תמר זנדברג: אז אתם הקמתם גם מפעל?
<קריאה: עוד לא הקמנו, אבל בקרוב.
<יובל לנדשפט: הם בשלבים.
תמר זנדברג: אתן נמצאות – אתן הגשתן בקשה, אתן נמצאות בבקשות האלה?
תמר זנדברג: ב-60 או ב-29?
<יובל לנדשפט: יש להן אישורים גם לחוות ריבוי, יש להן אישור - - -
תמר זנדברג: לא, עכשיו אני שואלת על מפעל הייצור.
<קריאה: יש להם אישור ראשוני.
תמר זנדברג: אתם ב-29?
<קריאה: לפני שיש אישור לא מתחילים לבנות, חבל על ה - - -
תמר זנדברג: אוקי, הבנתי.
<יובל לנדשפט: השלב השלישי זה שלב האישור הכמעט סופי.
<יובל לנדשפט: שלב רביעי, דרך אגב, זו ההתנהלות השוטפת על פי מפת הדרכים.
<יובל לנדשפט: זה החיים הרגילים אחרי שמגיעים.
<יובל לנדשפט: בסוף שלב שלישי מקבלים רישיון לעיסוק למשך שלוש שנים, כאשר בשלב השלישי הגישו לנו בקשות למבדק הסופי, אמרנו, שני מפעלי ייצור, פנקסיה ועוד אחד, שני בתי מסחר, אחד באמת ששייך לפנקסיה ועוד אחד שהוא לא שייך לאותו ראשון - - -
תמר זנדברג: אוקי, רגע, בתי מסחר, כמה הגישו?
<יובל לנדשפט: הגישו בתי מסחר 44, 22 מתוכם קיבלו אישור ראשוני לפעול להקמה.
<יובל לנדשפט: זאת אומרת שהם נבדקו, אחד על זהות המעסיקים, החברה והתאגיד - - -
תמר זנדברג: בשלב הזה – בשלבים האלה של מפעלי הייצור, בתי ייצור ובתי מסחר, יש עוד בדיקה חוץ מ - יש גם בדיקה כלכלית או משהו כזה?
תמר זנדברג: או שכל זה זה רק בינתיים בדיקת משטרה - - -
<קריאה: אנחנו בכלל לא עושים את הבדיקה הזאת, זה לא ה - - -
<יובל לנדשפט: לא עושים בדיקות כאלה.
<יובל לנדשפט: מי שחושב שהוא מוכשר ויכול לעשות זאת והוא באמת מקצועי - - -
<קריאה: משרד החקלאות כן נותן את דעתו על זה.
תמר זנדברג: אתה ממשרד החקלאות?
<קריאה: הכלכלה.
תמר זנדברג: תכף משרד הכלכלה ידברו.
<יובל לנדשפט: משרד החקלאות נותן את דעתו על זה, עשה כנסים לחקלאים ויזמים בתחום, הסביר להם באתר של שה"ם, שירותי הדרכה ומקצוע, נמצאת טבלת אקסל שהיא פתוחה לכל החקלאים, כל חקלאי יכול להכניס את נתוניו הוא, אם מים עולים לו יותר בזול או יותר יקר, אם עובדיו הם בני משפחה ולכן הם בחינם – הוא יכול לעשות את כל השיקולים הכלכליים שלו על מנת לדעת, בשורה התחתונה, האם ההזדמנות הזאת היא עסקית עבורו או לא.
<יובל לנדשפט: את הנתונים העסקיים כל אחד מכניס לעצמו.
<יובל לנדשפט: זה פתוח לציבור, נערכו גם שבעה כנסים - - -
תמר זנדברג: רגע, מבחינתכם, חוץ מבדיקת משטרה, איזו עוד בדיקה כולל המעבר הזה מהגשה לאישור ראשוני והלאה?
<יובל לנדשפט: מהגשה לאישור ראשוני אנחנו עושים בדיקות, שוב פעם, על פי מפת הדרכים אנחנו עושים בדיקות.
<יובל לנדשפט: ראשית של היזם, שהוא באמת ישות מאוגדת בארץ ורשומה כחוק.
<יובל לנדשפט: אנחנו בודקים שאם זה בתחום החקלאי, נאמר ככה, אנחנו מבקשים ממנו אישור זכויות בקרקע, לראות שהוא לא השתלט על קרקע שאינה שלו או עושה בקרקע שימוש לא ראוי.
<יובל לנדשפט: אנחנו מבקשים אישור של וועד היישוב לקיום הגידול בתחומו, ואישור באמת שיש לו הקצאות מים.
<יובל לנדשפט: יש הבדל בין חקלאות שלחין שזה חקלאות של שטחים פתוחים שמחכה לחסדי האלוהים והגשם, לבין חקלאות שמחייבת השקיה ובמבנים סגורים.
<יובל לנדשפט: אם זה מפעל, אנחנו מבקשים אישור מרשות המקומית, טופס 4, מה שנקרא, או טופס 5.
<יובל לנדשפט: זה טופס שמראה שהמפעל באמת נמצא במקום שהוקם כדין, ולא נמצא במבנה פיראטי שהוא לא חוקי.
<יובל לנדשפט: אנחנו חייבים לקיים פה משהו חוקי עד הסוף.
<יובל לנדשפט: כנ"ל לגבי בית מסחר לתרופות.
<יובל לנדשפט: אם זה בית מרקחת מבקשים ממנו רק רישיון עסק.
<יובל לנדשפט: בית מרקחת הוא פריט רישוי, והוא חייב בחובת רישוי עסקים.